ลักษณะร้าน : เป็นร้านแผงลอย ที่ขายอยู่ในย่านรองเมือง ที่มีคนจีนอาศัยอยู่มากเป็นเวลานาน และในทุกๆเช้าของวัน ก็จะเห็นคนมานั่งกินข้าวที่ร้านนี้กันแน่นร้านเลย

เล่าตอนที่ไปถึงร้าน : ตอนไปถึงร้านเป็นเวลา 7 โมงเช้า ร้านก็คึกคัก เพราะมีลูกค้าเข้ามากินกันอย่างไม่ขาดสาย และพ่อผมก็เป็นลูกค้าประจำของร้านนี้มาถึง 30 ปีแล้วด้วย
ร้านจะเป็นร้านแผงลอย เพราะไปกินในตอนเช้าทำให้รู้สึกเย็นสบาย มีลมพัดเข้ามาเรื่อยๆ ไม่ร้อนมาก นั่งกินได้ชิลๆเลย

ที่ตั้งร้าน : ปากซอย รองเมืองซอย 5

เมนูเด่นของร้าน : ตือฮวน เกี่ยมไฉ่ (คล้ายๆเกาเหลาเนื้อหมูกับผักดองแบบจีน)
ราคา : ชามละ 35-45 บาท

สำหรับในวันนี้ผมสั่ง ตือฮวน เกี่ยมไฉ่ และ จุกบี้ข้าวเหนียว มากิน
รสชาติ : ได้มา 1 ชาม ภายในมีเนื้อหมูเป็นชิ้นๆ และผัก (ที่ผมไม่รู้ว่าเป็นผักอะไร) กินแล้วจะรู้สึกกับคล้ายๆผักดองอย่างบอกไม่ถูก ให้รสชาติหวานอร่อยแปลกใหม่ดี
ตัวน้ำซุปก็เป็นน้ำซุปที่ค่อนไปทางหวานผักมากกว่าหวานเนื้อ ได้รสชาติผักไปเต็มๆ และตัวเนื้อหมูนั้น เป็นเนื้อหมูชิ้นใหญ่ มันน้อย อิ่มแบบคุ้มค่าเลยครับ
และของทานเล่นอีกอย่างที่สั่งคือ จุกบี้ข้าวเหนียว คล้ายกับข้าวเหนียวสอดใส้ด้วยถั่วลิสง ทานแล้วให้สัมผัสที่หวานๆมันๆดี กินคู่กับน้ำจิ้มดำของทางร้านแล้ว ได้รสหวานเข้มข้นเลยทีเดียว

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = รสชาติแปลกใหม่ อร่อยใช้ได้เลย
บรรยากาศ : 3.5 = เพราะร้านเปิดตอนเช้า อากาศเลยเย็นสบาย ไม่ร้อน นั่งกินได้ชิลๆ
บริการ 3 = บริการธรรมดา
ราคา : 4 = ราคาต่อชามถือว่าไม่แพง ให้เยอะอิ่มอร่อยคุ้มค่าเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 6 / 3 / 56
